Anunț privind eliberarea autorizațiilor taxi atribuite prin a doua procedura, din seria celor patru, de atribuire în gestiune delegată a serviciului de transport persoane în regim de taxi pe teritoriul Municipiului București, în temeiul Hotărârării CGMB nr 20/29.01.2026   
           
[bookmark: _GoBack]          Autoritatea de autorizare, ca autoritate competentă conform dispozițiilor art. 11 lit. d), art. 142 alin. (5)-(8) din Legea nr. 38/2003 privind transportul în regim de taxi și în regim de închiriere, coroborate cu dispozițiile art. 18, art. 21 și art. 26 din Normele Metodologice din 2007 pentru aplicarea prevederilor Legii nr. 38/2003 privind transportul în regim de taxi și în regim de închiriere aprobate prin Ordinul MIRA nr. 356/2007, respectiv dispozițiile art. 160 pct. 5 privind Regulamentul de organizare și funcționare a aparatului de specialitate al Primarului General al Municipiului București aprobat prin Hotărârea CGMB nr. 52/29.01.2020, aduce la cunoștința transportatorilor autorizați demararea procedurii de eliberare a autorizațiilor taxi atribuite prin a doua procedura de atribuire în gestiune delegată a serviciului de transport persoane în regim de taxi pe teritoriul Municipiului București (Hotărârea CGMB nr 20/29.01.2026) începând cu data de 27.07.2026.

	În acord cu dispozițiile art. 11 alin. (1) din Legea nr. 38/2003 privind transportul în regim de taxi și în regim de închiriere coroborate cu dispozițiile art. 21 alin. (2) din Normele Metodologice din 2007 pentru aplicarea prevederilor Legii nr. 38/2003 privind transportul în regim de taxi și în regim de închiriere aprobate prin Ordinul MIRA nr. 356/2007, autorizația taxi se eliberează după depunerea, la Registratura Primăriei Municipiului București din B-dul Regina Elisabeta, nr. 42,  sector 5, în zilele de luni și vineri în intervalul orar 10.00-14.00 și în zilele de miercuri în intervalul orar 10.00-15.30, sau la adresa de e-mail relatiipublice@pmb.ro în oricare zi a săptămânii, următoarelor documente, în copie certificată:
· Certificatul de înmatriculare şi cartea de identitate a autovehiculului din care să rezulte că acesta este deţinut de către transportatorul autorizat respectiv, în proprietate sau în temeiul unui contract de leasing (exclusiv pentru transportatorii  care nu au depus aceste documente în dosarul de atribuire autorizație taxi)
· Certificatul de agreare privind utilizarea autovehiculului emis de R.A.R. prin reprezentanțele sale;
· Asigurarea persoanelor, a bunurilor acestora și a mărfurilor transportate, pentru riscurile ce cad în sarcina transportatorului autorizat;
· Asigurarea obligatorie de răspundere civilă auto;
· Declaraţie pe propria răspundere privind dispecerul taxi, prin care transportatorul autorizat va asigura dispecerizarea;
· Declaraţie pe propria răspundere privind deţinerea, în proprietate sau cu contract de închiriere, unui spaţiu necesar pentru parcarea autovehiculului pe întreaga durată de valabilitate a autorizaţiei taxi
· Taxa de eliberare a autorizației taxi în cuantum de 227 lei.

	În acord cu dispozițiile art. 25 lit. b) din Normele Metodologice din 2007 pentru aplicarea prevederilor Legii nr. 38/2003 privind transportul în regim de taxi și în regim de închiriere aprobate prin Ordinul MIRA nr. 356/2007, în termen de maximum 6 luni de la atribuire, respectiv 24.01.2027, prin raportare la data la care au fost publicate rezultatele procedurii de atribuire (24.07.2026), transportatorul autorizat are obligația de a depune documentele aferente autovehiculului/ autovehiculelor pentru care a solicitat atribuirea, sub sancțiunea anulării autorizației taxi atribuite.

	În acord cu dispozițiile art. 21 alin. (5) din Normele Metodologice din 2007 pentru aplicarea prevederilor Legii nr. 38/2003 privind transportul în regim de taxi și în regim de închiriere aprobate prin Ordinul MIRA nr. 356/2007, autorizația taxi se eliberează sub rezerva prezentării în maximum 15 zile a dovezii de fiscalizare a aparatului de taxat, sub sancțiunea retragerii acesteia și a reintroducerii într-o procedură de atribuire ulterioară.

